
Egészség vagy pénz? Optimális jövedéki adó dánytermékeken

Kulcsszavak: jövedéki adó; dohánytermékek
A dohányzás témaköre manapság is rendszeres és gyakori téma világszerte. A dohányipar különösképp komplex, hisz rengeteg külső tényező hatással van működésére. Kutatásaim szerint rendkívül meghatározó a dohányipar függősége a kormányzati szabályozásoktól és az adó szabályoktól.
Ezért, a dolgozat a dohánytermékek adóztatására, legfőként a jövedéki adóra koncentrál. Mivel az Európai Unióban kötelező a vegyes jövedéki adó használata, a dolgozat a dohánytermékek optimális jövedéki adó struktúráját hivatott kutatni.
A téma rövid bemutatása után feltárom a jövedéki adó különböző fajtájinak előnyeit, hátrányait és bemutatom a három típusát: ad valorem, specifikus, vegyes jövedéki adó.
A metodológia részben egy átfogó PESTLIED analízissel mutatom be az iparágat, a legfőbb befolyásoló tényezőit, különös tekintettel a jogi környezetre.
Ezután a dolgozat feltárja a nemzetközi és hazai, azaz a Magyar adózási szabályokat és helyzetet, primer és szekunder kutatások révén. Ezáltal körvonalazódik számunkra egy optimális jövedéki adó struktúra, melyet az országoknak érdemes lenne alkalmazniuk.
Bemutatom a helyettesítési mechanizmus jelenségét, amely a cigaretták illetve a RYO/MYO termékek között van jelen, és amely magyarázatot ad arra, hogy a csempészet miért nagyobb probléma az EU-ban, mint a fogyasztási turizmus.
Számításokat végeztem arról, hogy Magyarországon hogy épül fel az ára egy doboz cigarettának, mi a különbség a tiszta ad valorem, tiszta specifikus és vegyes jövedéki adónak egy doboz cigaretta árára kivetítve. Továbbá megállapítottam az ér és adókülönbséget a vágott és készcigaretta között.
Arra a következtetésre jutottam, hogy a specifikus jövedéki adó alkalmazása sokkal előnyösebb, mint az ad valorem jövedéki adóé, ezért a specifikus jövedéki adót kellene nagyobb arányban alkalmazni a dohánytermékeken.



